  Виталий Пронин Покчи классъёсын дышетскон мыноз ӟуч кылын, шор классъёсын - ӟуч но англи кылъёсын, нош бадӟым классъёсын - англи кылынгес.Дуннеысь 3 сюрслэсь, нош Россиысь 40-лэсь уно школаос пиналъёсыз дышето «Калыккуспо бакалавриат» программая. Туэ соос пӧлы пыриз Ижысь Гуманитарной лицей но. - «Калыккуспо бакалавриат» программа каньыл ӧвӧл, соин тросэз дышетскон интыос шугъясько сое асьсэ дорын пыӵатыны, - шуэ Гуманитарной лицейлэн директорез Михаил Черемных. - Нош милемлы со туж кельшиз. Куспамы кенешыса, утчано кариськимы. Герӟаськимы Женеваен (ӵапак отын программалэн штаб-квартираез), мылкыдмес верам.Маин тунсыко луэ та программа? Соя дышетскыку, пӧртэм стипендиос но грантъёс утыны луэ. Нош сое йылпумъясьёс нокыӵе могӟетъёстэк пырыны быгато дуннеысь устоосаз вузъёсы, дышетыны «Калыккуспо бакалавриат» программая ужась котькудаз школаын.Покчи классъёсын дышетскон мыноз ӟуч кылын, шор классъёсын - ӟуч но англи кылъёсын, нош бадӟым классъёсын - англи кылынгес ини, малы ке шуоно курсовой но контрольной ужъёсты ваньзэ ик англи кылын гожтоно (соосты эскеро палэнысь дышетӥсьёс).Елена Рябина  